stanford-oval/wikipedia huggingface dataset:
กีฬาแห่งชาติ ครั้งที่ 46
การคัดเลือกเจ้าภาพ

ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดเชียงราย เป็นเจ้าภาพกีฬาแห่งชาติ ครั้งที่ 46 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33, จังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34 และจังหวัดศรีสะเกษ เป็นเจ้าภาพกีฬาแห่งชาติ ครั้งที่ 47
| มติการประชุมคณะกรรมการ กกท>  ครั้งที่ 5/2557 2 พฤษภาคม พ.ศ. 2557 |
| --- | --- | --- | --- | --- | --- |
| จังหวัด | เจ้าภาพ |  |  |  |  |
|  เชียงราย |  กีฬาแห่งชาติ ครั้งที่ 46 |  |  |  |  |
|  สุพรรณบุรี |  กีฬาเยาวชนแห่งชาติ ครั้งที่ 32 |  |  |  |  |
|  ชุมพร  ระนอง |  กีฬาเยาวชนแห่งชาติ ครั้งที่ 33 |  |  |  |  |
|  น่าน |  กีฬาเยาวชนแห่งชาติ ครั้งที่ 34 |  |  |  |  |
|  ศรีสะเกษ |  กีฬาแห่งชาติ ครั้งที่ 47 |  |  |  |  |
พิธีการ > การอัญเชิญไฟพระฤกษ์

มีพิธีการอัญเชิญไฟพระฤกษ์ เมื่อวันที่ 7 พฤศจิกายน พ.ศ. 2561 โดยอัญเชิญมาจากกรุงเทพมหานคร ได้นำไฟพระฤกษ์อัญเชิญไว้บนรถบุษบกเพื่อนำไปยังอำเภอแม่ลาว และอำเภออื่น ๆ ทั่วจังหวัดเชียงราย ในส่วนของอำเภอพญาเม็งรายได้มีการจัดกิจกรรมวิ่งคบเพลิง เพื่อรณรงค์ประชาสัมพันธ์การแข่งขันกีฬาแห่งชาติครั้งที่ 46 เจียงฮายเกมส์ ให้ประชาชนในอำเภอพญาเม็งรายได้รับรู้ความเคลื่อนไหวเกี่ยวกับการจัดการแข่งขันกีฬาแห่งชาติ ซึ่งจังหวัดเชียงรายได้เป็นเจ้าภาพในครั้งนี้ และได้ส่งมอบคบเพลิงให้กับตำบลหมู่บ้านต่าง ๆ ซึ่งจะให้ผู้นำชุมชนเป็นตัวแทนวิ่งในตำบลและหมู่บ้านของตนเอง และส่งมอบไปยังหมู่บ้านต่อไป รวมทั้งสิ้น 5 ตำบล 71 หมู่บ้าน โดยใช้เวลาการวิ่งทั้งสิ้น 10 วัน ก่อนที่จะอัญเชิญเพื่อใช้จุดในพิธีเปิดการแข่งขันกีฬาแห่งชาติ
พิธีการ > พิธีเปิด

พิธีเปิดการแข่งขันกีฬาแห่งชาติครั้งที่ 46 หรือ เจียงฮายเกมส์ เริ่มขึ้นเมื่อวันที่ 18 พฤศจิกายน พ.ศ. 2561 เวลา 17:30 น. มีการแสดงทั้งหมด 4 ชุด เริ่มต้นด้วยการแสดงชุดที่ 1 ชื่อว่า “จ้องมองล้านนา” ใช้นักแสดงเป็นนักศึกษาจากมหาวิทยาลัยราชภัฏเชียงราย กว่า 3,000 คน ที่ถือร่มและแสงไฟ โดยตลอดการแสดงมีการใช้เทคนิคแสงแปรอักษรและรูปภาพได้อย่างงดงาม จากนั้นตามด้วยขบวน “ป๋าเวณีเกียรติยศ” นำประธานในพิธีเปิด เดินเข้าสู่สนาม และการแสดงชุด “ลานล้านนา ชาติพันธุ์” ซึ่งใช้เทคนิคแสง พร้อมเครื่องแต่งกายชุดชาติพันธุ์ในจังหวัดเชียงรายที่ร่ายรำประกอบดนตรี
ตามด้วยขบวนพาเหรด นำคณะนักกีฬาจากทั้ง 77 จังหวัด เดินเข้าสู่สนามกีฬากลาง และได้ประกอบพิธีเปิดอย่างเป็นทางการ โดยมีพิธีชักธงชาติขึ้นสู่ยอดเสา ต่อจากนั้นผู้ว่าการกีฬาแห่งประเทศไทยได้กล่าวรายงานต่อรัฐมนตรีว่าการกระทรวงการท่องเที่ยวและกีฬา เสร็จแล้วได้มีการมอลโล่พร้อมใบประกาศเกียรติคุณให้กับผู้สนับสนุนสิทธิประโยชน์กลางของการกีฬาแห่งประเทศไทย จากนั้นได้มีการชักธงประจำการแข่งขันกีฬาแห่งชาติ และธงประจำจังหวัดเชียงรายขึ้นสู่ยอดเสา ต่อมานักกีฬาและผู้ฝึกสอนได้กล่าวคำปฏิญาณ
ทั้งนี้ก่อนการจุดไฟในกระถางคบเพลิง ยังมีการแสดงชุดที่ 3 ชื่อ “สมญานาม แดนไตรภูมิ” ซึ่งได้สื่อถึงการหลอมรวมความเป็นตัวตนแห่งผืนแผ่นดินล้านนา และความพร้อมเพรียงใจของลูกหลานชาวเชียงรายมอบเป็นอภินันทนา ต่อมาได้มีการจุดคบเพลิง ซึ่งจุดคบเพลิงโดยนาวาอากาศตรีหญิงบัวบาน ผามั่ง แล้วยังมีการแสดงชุด “ผืนผ้าใบแห่งชีวิต” ซึ่งประกอบไปด้วยนักร้อง อาทิเช่น อุเทน พรหมมินทร์, คนึงพิมพ์ ธนพิชชากรณ์, โสพิชา อังคะไวมงคล, สมศักดิ์ รินนายรักษ์, พิษณุ บุญยืน และณัฐวุฒิ ศรีหมอก มาร่วมในพิธีเปิดครั้งนี้ด้วย
การอัญเชิญไฟพระฤกษ์ให้กับนักกีฬาเพื่อไปจุด ณ กระถางคบเพลิง
คบเพลิงในกระถางคบเพลิงที่การแข่งขันกีฬาแห่งชาติครั้งที่ 46
พิธีการจุดคบเพลิงในการแข่งขันกีฬาแห่งชาติครั้งที่ 46
พิธีการ > พิธีปิด

พิธีปิดการแข่งขันกีฬาแห่งชาติครั้งที่ 46 หรือ เจียงฮายเกมส์ เริ่มขึ้นเมื่อวันที่ 28 พฤศจิกายน พ.ศ. 2561 เวลา 18:15 น. มีการแสดงทั้งหมด 2 ชุด และอีก 1 ชุดของเจ้าภาพการแข่งขันกีฬาแห่งชาติครั้งต่อไปที่จะจัดขึ้นในจังหวัดศรีสะเกษ โดยเมื่อวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา และประธานในพิธีมาถึงมีการแสดงชุดแรก คือ กี่ทอใจ ไหมเจียงฮาย นำโดยศิลปินแห่งชาติ แม่บัวเรียว รัตนมณีภรณ์ ได้แสดงการแสดงพื้นบ้านของชาวจังหวัดเชียงราย ต่อมาได้มีการเชิญธงจากตัวแทนนักกีฬาทั้งหมด 77 จังหวัดเข้าสู่สนาม ณัฐวุฒิ เรืองเวส รองผู้ว่าการการกีฬาแห่งประเทศไทย ฝ่ายกีฬาเป็นเลิศและวิทยาศาสตร์การกีฬา กล่าวรายงานวัตถุประสงค์ ประธานในพิธีกล่าวปิดการแข่งขัน ได้มีการชักธงชาติ, ธงการแข่งขันกีฬาแห่งชาติ และธงประจำจังหวัดเชียงรายลงจากเสา มีการแสดงชุดที่ 2 คือ สี่หู ห้าตา คานิว้าว พร้อมกับการดับไฟในกระถางคบเพลิงลง ณ ที่นี้มีการแสดงจากจังหวัดศรีสะเกษ ซึ่งจะเป็นเจ้าภาพในการแข่งขันกีฬาแห่งชาติใครั้งถัดไป
การแข่งขัน > ชนิดกีฬา

กรีฑา
กอล์ฟ
กาบัดดี้
กีฬาทางอากาศ
เอ็กซ์ตรีม
คาราเต้โด
จักรยาน
ชักเย่อ
ซอฟท์เทนนิส
ซอฟท์บอล
เซปักตะกร้อ
ตะกร้อ
เทควันโด
เทนนิส
เทเบิลเทนนิส
บริดจ์
บาสเกตบอล
บิลเลียดและสนุกเกอร์
แบดมินตัน
โบว์ลิ่ง
ปันจักสีลัต
เปตอง
เพาะกาย
ฟันดาบ
ฟุตซอล
ฟุตบอล
เจ็ตสกี
มวยไทยสมัครเล่น
มวยปล้ำ
มวยสากลสมัครเล่น
ยกน้ำหนัก
ยิงปืน
ยิงปืนรณยุทธ
ยิมนาสติก
ยูโด
ยิวยิตสู
รักบี้ฟุตบอล
เรือใบ
เรือพาย
ลีลาศ
วอลเลย์บอล
ว่ายน้ำ
วูซู
วู้ดบอล
หมากล้อม
เอ็กซ์ตรีม
ฮอกกี้
แฮนด์บอล
การแข่งขัน > สนามแข่งขัน

เมืองเจ้าภาพในการแข่งขันกีฬาแห่งชาติครั้งที่ 46
| สนามกีฬา | กีฬา | สถานที่ |
| --- | --- | --- |
| สนามกีฬาจังหวัดเชียงราย | พิธีการ, กรีฑา, เทนนิส, ซอฟท์เทนนิส, เปตอง, ยิงปืน, แฮนด์บอล, เซปรักตะกร้อ, เอ็กซ์ตรีม และฟุตบอล | เมืองเชียงราย |
| สนามกีฬาโรงเรียนองค์การบริหารส่วนจังหวัดเชียงราย | แฮนด์บอล, ยกน้ำหนัก และปันจักสีลัต | เมืองเชียงราย |
| โรงยิมส์โรงเรียนเทศบาล 3 ศรีทรายมูล | ตะกร้อ | เมืองเชียงราย |
| โรงยิมส์โรงเรียนเทศบาล 5 เด่นห้า | มวยไทยสมัครเล่น | เมืองเชียงราย |
| โรงยิมส์โรงเรียนเทศบาล 6 นครเชียงราย | ยิมนาสติก | เมืองเชียงราย |
| โรงยิมส์โรงเรียนเทศบาล 7 ฝั่งหมิ่น | ตะกร้อ และกาบัดดี | เมืองเชียงราย |
| สนามกีฬามหาวิทยาลัยราชภัฎเชียงราย | ว่ายน้ำ, วอลเลย์บอล, ฟันดาบ, ลีลาศ และบิลเลียดและสนุกเกอร์ | เมืองเชียงราย |
| สนามกีฬามหาวิทยาลัยแม่ฟ้าหลวง | บาสเกตบอล, เทเบิลเทนนิส และหมากล้อม | เมืองเชียงราย |
| ลานหลังเซลทรัลจังหวัดเชียงราย | เพาะกาย | เมืองเชียงราย |
| ฝูงบิน 416 | กีฬาทางอากาศ | เมืองเชียงราย |
| โรงเรียนเม็งรายมหาราชวิทยาคม | วอลเลย์บอล และมวยสากลสมัตรเล่น | เมืองเชียงราย |
| มหาวิทยาลัยเทคโนโลยีราชมงคลล้านนา | ฟุตซอล | พาน |
| สนามกอล์ฟสันติบุรี | กอล์ฟ | เมืองเชียงราย |
| โรงเรียนสามัคคีวิทยาคม | รักบี้ | เมืองเชียงราย |
| วิทยาลัยอาชีวศึกษาเชียงราย | บริดจ์ | เมืองเชียงราย |
| วิทยาลัยเทคนิคเชียงราย | ฮอกกี้ในร่ม | เมืองเชียงราย |
| โรงเรียนบ้านสันโค้ง | ฮอกกี้กลางแจ้ง | เมืองเชียงราย |
| โรงเรียนแม่จันวิทยาคม และโรงเรียนบ้านป่าซาง | ซอฟท์บอล | เมืองเชียงราย และแม่จัน |
| สนามแบดมินตัน เฮชพี | แบดมินตัน | เมืองเชียงราย |
| สนามเทศบาลตำบลแม่ยาว | วู้ดบอล | เมืองเชียงราย |
| สนามสิงห์ปาร์ค | เจ็ตสกี | เมืองเชียงราย |
| หอประชุมอำเภอเมืองเชียงราย | ชักเย่อ | เมืองเชียงราย |
| โรงเรียนบ้านดู่ | มวยปล้ำ | เมืองเชียงราย |
| ศูนย์แสดงสินค้านานาชาติ จังหวัดเชียงราย | เทควันโด, คาราเต้, ยูยิตสู และยูโด | เมืองเชียงราย |
| สนามยิงปืนนครเชียงราย | ยิงปืนรณยุทธ | เมืองเชียงราย |
| จังหวัดเชียงใหม่ | โบว์ลิ่ง และจักรยาน | จังหวัดเชียงใหม่ |
| กว๊านพะเยา | เรือพาย | จังหวัดพะเยา |
การแข่งขัน > สรุปเหรียญรางวัล

| 0 | 1 | 2 | 3 | 4 | 5 |
| --- | --- | --- | --- | --- | --- |
| อันดับที่ | จังหวัด | ทอง | เงิน | ทองแดง | รวม |
| 1 |  กรุงเทพมหานคร | 118 | 118 | 120 | 356 |
| 2 |  อุดรธานี | 51 | 30 | 32 | 113 |
| 3 |  ชลบุรี | 48 | 50 | 62 | 160 |
| 4 |  นครราชสีมา | 34 | 31 | 34 | 99 |
| 5 |  เชียงราย | 29 | 27 | 31 | 87 |
| 6 |  เชียงใหม่ | 23 | 21 | 31 | 79 |
| 7 |  สุพรรณบุรี | 24 | 34 | 32 | 88 |
| 8 |  สมุทรสาคร | 17 | 12 | 26 | 55 |
| 9 |  นนทบุรี | 16 | 12 | 20 | 48 |
| 10 |  สระบุรี | 13 | 12 | 10 | 35 |
| รวม | รวม | 275 | 276 | 380 | 931 |
การตลาด

ตราสัญลักษณ์
มาสคอต
การตลาด > สัญลักษณ์

ตราสัญลักษณ์เจียงฮายเกมส์นั้นออกแบบโดย อุทัย จุฬาเพชร แก้ไขให้สมบูรณ์โดย เฉลิมชัย โฆษิตพิพัฒน์ โดยสื่อถึงความภูมิใจที่ได้เป็นเจ้าภาพ โดยเอาสถาปัตยกรรม 3 แห่งที่สำคัญในจังหวัดเชียงราย ได้แก่ วัดร่องขุ่น เป็นสีขาว ซึ่งเป็นสีที่เป็นเอกลักษณ์ของวัดร่องขุ่น สื่อความหมายถึงความวิจิตรบรรจงของการแข่งขัน, บ้านดำ ของถวัลย์ ดัชนี เป็นสีดำ สื่อถึงปรัชญาของการแข่งขัน และยังเป็นสีเอกลักษณ์ของบ้านดำอีกด้วย ส่วนไร่เชิญตะวัน ของ ท่าน ว.วชิรเมธี เป็นสีเหลือง สื่อถึงความมีสติ และความมีคุณธรรมในการแข่งขัน ทั้งหมดนี้เป็นสถานที่คนไทยทั้งประเทศรู้จักอย่างดี
การตลาด > มาสคอต

คำสุข เป็นมาสคอตของการแข่งขันกีฬาแห่งชาติในครั้งนี้ โดยมีต้นแบบมาจากแมงสี่หูห้าตา เป็นสัตว์ในตำนานของจังหวัดเชียงราย ออกแบบโดย พจวรรณ พันธ์จินดา ศิลปินชาวเชียงราย โดยปกติตามตำนานเป็นสัตว์รักสงบ น่าเกรงขาม แต่ว่าในการแข่งขันครั้งนี้ได้เปลี่ยนแปลงให้เหมาะสมตามสังคมมากขึ้น
การตลาด > เหรียญรางวัล

เหรียญรางวัลในการแข่งขันกีฬาแห่งชาติครั้งที่ 46 นั้น ออกแบบโดยเฉลิมชัย โฆษิตพิพัฒน์ ศิลปินแห่งชาติของจังหวัดเชียงราย ซึ่งมีลักษณะเป็นเอกลักษณ์เฉพาะตัว และไม่เหมือนใคร ปัจจุบันได้มีนักกีฬาบางส่วนได้นำเหรียญรางวัลมาขายในเว็ปไซต์ออนไลน์ในราคาเริ่มตั้งแต่ 10,000 บาท จนถึงราคา 300,000 บาท ก่อให้เกิดเสียงวิพากย์วิจารณ์ตามมาโดยผู้คนจากโลกโซเชียลตั้งข้อสังเกตว่า เหรียญรางวัลดังกล่าวถือเป็นเหรียญที่ได้รับมอบจากการเป็นนักกีฬา ต้องชนะเลิศติด 1 ใน 3 ที่จะได้คว้าเหรียญทอง เงิน และทองแดง ซึ่งไม่สมควรนำเหรียญมาขายต่อแบบนี้ แต่บางส่วนก็กล่าวว่าเป็นสิทธิส่วนบุคคลของนักกีฬาที่จะขายได้เพราะได้มาจากฝีมือตัวเอง และไม่มีประกาศห้ามไม่ให้ขายเหรียญ
ข้อวิจารณ์

บนโลกอินเทอร์เน็ต ในส่วนของการแข่งขันกีฬากอล์ฟ ได้เกิดกระแสวิจารณ์ในการจัดการแข่งขันว่าด้วยเรื่องของการที่ไม่ให้ผู้ชมและผู้ติดตามเข้าไปภายในสนามแข่งขัน ต่อมาประธานคณะอนุกรรมการจัดการแข่งขันกีฬากอล์ฟในกีฬาแห่งชาติ ครั้งที่ 46 ได้กล่าวว่า ผู้ชมสามารถชมได้บริเวณรอบนอก มองเห็นได้ มีเพียงบางหลุมเท่านั้นที่อาจจะมีระยะไกล บางรายการไม่สามารถควบคุมผู้ปกครองหรือผู้ชมได้ ทำให้นักกีฬาเสียสมาธิ ซึ่งในที่ประชุมทุกจังหวัดไม่ได้มีการคัดค้านแต่อย่างใด บรรยากาศที่สนามเป็นปรกติมาก แต่กลับมีบางคนไปสร้างกระแสในโลกออนไลน์
ในส่วนของการแข่งขันกีฬาจักรยาน ได้มีกระแสในส่วนของชุดในการแข่งขันกีฬาจักรยาน มีการใช้ปากกา และเทปกาวสีดำ ปิดชื่อจังหวัด, ชื่อประจำตัว และเครื่องหมายทางการค้าที่ไม่ใช่สิทธิประโยชน์ของการแข่งขันของนักกีฬา เนื่องจากผิดกฎที่มีข้อความว่า เครื่องหมายทางการค้าที่ไม่ใช่สิทธิประโยชน์ของการแข่งขันต้องมีขนาดไม่เกิน 2x3 นิ้ว และชื่อนักกีฬา รวมถึงชื่อจังหวัด ต้องมีตัวอักษรสูงไม่เกิน 5 เซนติเมตร และมีได้แค่ 1 แถว ซึ่งหมายถึงอาจเป็นด้านหน้า หรือด้านหลังชุดแค่จุดเดียวเท่านั้น ผู้ว่าการการกีฬาแห่งประเทศไทย ได้กล่าวว่า การกีฬาแห่งประเทศไทยจำเป็นต้องดูแลสิทธิประโยชน์กลาง เนื่องจากเป็นระเบียบของการแข่งขัน และระเบียบข้อบังคับในการใช้จัดการแข่งขันกีฬาแห่งชาติ ดังนั้นจึงอยากให้ทุกฝ่ายทำตามระเบียบบังคับอย่างเคร่งครัด
แหล่งข้อมูลอื่น

เว็บไซต์ทางการ
| ก่อนหน้า |  | กีฬาแห่งชาติ ครั้งที่ 46 |  | ถัดไป |
| --- | --- | --- | --- | --- |
| กีฬาแห่งชาติ ครั้งที่ 45 จังหวัดสงขลา |  | การแข่งขันกีฬาแห่งชาติ  (18 - 28 พฤศจิกายน พ.ศ. 2561) |  | กีฬาแห่งชาติ ครั้งที่ 47 จังหวัดศรีสะเกษ |
| ด ค กชนิดกีฬาที่แข่งขันในกีฬาแห่งชาติ ครั้งที่ 46 (เชียงราย) |
| --- | --- | --- |
|  กรีฑา  กอล์ฟ  กาบัดดี้  กีฬาทางอากาศ  คาราเต้โด  จักรยาน  ชักเย่อ  ซอฟท์เทนนิส  ซอฟท์บอล  เซปักตะกร้อ  ตะกร้อลอดห่วง  เทควันโด  เทควันโด-พุ่มเซ่  เทนนิส  เทเบิลเทนนิส  บริดจ์  เนตบอล  บาสเกตบอล  บิลเลียด  แบดมินตัน  โบว์ลิ่ง  ปันจักสีลัต  เปตอง  เพาะกาย  ฟันดาบ  ฟุตซอล  ฟุตบอล  เจ็ตสกี  มวยไทยสมัครเล่น  มวยปล้ำ  มวยสากลสมัครเล่น  ยกน้ำหนัก  ยิงธนู  ยิงปืน  ยิงปืนรณยุทธ  ยิมนาสติก  ยูโด  ยิวยิตสู  รักบี้ฟุตบอล  เรือใบ  เรือพาย  ลีลาศ  วอลเลย์บอล  วอลเลย์บอลชายหาด  ว่ายน้ำ  วู้ดบอล  สนุกเกอร์  หมากล้อม  เอ็กซ์ตรีม  ฮอกกี้  แฮนด์บอล  |  กรีฑา  กอล์ฟ  กาบัดดี้  กีฬาทางอากาศ  คาราเต้โด  จักรยาน  ชักเย่อ  ซอฟท์เทนนิส  ซอฟท์บอล  เซปักตะกร้อ  ตะกร้อลอดห่วง  เทควันโด  เทควันโด-พุ่มเซ่  เทนนิส  เทเบิลเทนนิส  บริดจ์  เนตบอล  บาสเกตบอล  บิลเลียด  แบดมินตัน  โบว์ลิ่ง  ปันจักสีลัต  เปตอง  เพาะกาย  ฟันดาบ  ฟุตซอล  ฟุตบอล  เจ็ตสกี  มวยไทยสมัครเล่น  มวยปล้ำ  มวยสากลสมัครเล่น  ยกน้ำหนัก  ยิงธนู  ยิงปืน  ยิงปืนรณยุทธ  ยิมนาสติก  ยูโด  ยิวยิตสู  รักบี้ฟุตบอล  เรือใบ  เรือพาย  ลีลาศ  วอลเลย์บอล  วอลเลย์บอลชายหาด  ว่ายน้ำ  วู้ดบอล  สนุกเกอร์  หมากล้อม  เอ็กซ์ตรีม  ฮอกกี้  แฮนด์บอล  |  |
| ด ค ก กีฬาแห่งชาติ |
| --- | --- | --- |
 การกีฬาแห่งประเทศไทย  จังหวัดเจ้าภาพ  กีฬา  เหรียญรางวัล 
| กีฬาเขตแห่งประเทศไทย |   2510 พระนคร   2511 เชียงใหม่   2512 สงขลา   2513 นครราชสีมา   2514 นครสวรรค์   2515 ราชบุรี   2516 นครศรีธรรมราช   2517 ชลบุรี   2518 ลพบุรี   2519 อุดรธานี   2520 กรุงเทพมหานคร   2521 อุบลราชธานี   2522 ลำปาง   2523 ปัตตานี   2524 อุดรธานี   2525 ภูเก็ต   2526 พิษณุโลก  |  |
| กีฬาแห่งชาติ |   2527 เชียงราย   2528 จันทบุรี   2530 ร้อยเอ็ด   2531 ลพบุรี   2532 สงขลา   2533 เชียงใหม่   2534 พระนครศรีอยุธยา   2535 ขอนแก่น   2536 สุราษฎร์ธานี   2537 สุพรรณบุรี   2538 นครสวรรค์   2539 ตรัง   2540 ศรีสะเกษ   2541 ระยอง   2543 กรุงเทพมหานคร   2545 เชียงใหม่   2547 ราชบุรี   2549 สุพรรณบุรี   2550 นครศรีธรรมราช   2551 พิษณุโลก   2552 ตรัง   2553 ชลบุรี   2554 ขอนแก่น   2555 เชียงใหม่   2556 สุพรรณบุรี   2557 นครราชสีมา   2558 นครสวรรค์   2560 สงขลา   2561 เชียงราย   2565 ศรีสะเกษ   2566 กาญจนบุรี   2567 จันทบุรี   2569 อุดรธานี  |  |
 กีฬาคนพิการแห่งชาติ  กีฬานักเรียนนักศึกษาแห่งประเทศไทย  กีฬาเยาวชนแห่งชาติ  กีฬามหาวิทยาลัยแห่งประเทศไทย  กีฬามหาวิทยาลัยเทคโนโลยีราชมงคลแห่งประเทศไทย  กีฬาอาวุโสแห่งชาติ 
รถบุษบกที่ใช้ในการอัญเชิญไฟพระฤกษ์ เพื่อใช้ในพิธีเปิดการแข่งขันกีฬาแห่งชาติครั้งที่ 46
กูกู อึมบาทา-รอว์

| กูกู อึมบาทา-รอว์ MBE |
| --- | --- |
กูกู อึมบาทา-รอว์ ในเดือนกันยายน ค.ศ. 2013
เกิด: กูกูเลทู โซฟีอา "กูกู" อึมบาทา-รอว์  (1983-04-21) 21 เมษายน ค.ศ. 1983 (41 ปี) ออกซ์ฟอร์ด ออกซ์ฟอร์ดเชอร์ อังกฤษ
อาชีพ: นักแสดง
ปีปฏิบัติงาน: 2004–ปัจจุบัน
กูกูเลทู โซฟีอา "กูกู" อึมบาทา-รอว์ (อังกฤษ: Gugulethu Sophia "Gugu" Mbatha-Raw, ออกเสียง: /ˈɡuːɡuː əmˈbætərɔː/; เกิด 21 เมษายน ค.ศ. 1983) หรือรู้จักกันในชื่อ กูกู อึมบาทา-รอว์ เป็นนักแสดงชาวอังกฤษ รู้จักกันในบทบาท เคลลี ในภาพยนตร์ชุดทางโทรทัศน์ แบล็ก มิร์เรอร์, บท Dido Elizabeth Belle ในภาพยนตร์ Belle, บท Noni Jean ในภาพยนตร์อเมริกัน Beyond the Lights, และบท พลูเมตต์ ในภาพยนตร์ โฉมงามกับเจ้าชายอสูร
อึมบาทา-รอว์ ทำงานโทรทัศน์และละครเวทีอังกฤษ เธอเริ่มแสดงในภาพยนตร์ชุดทางโทรทัศน์เรื่อง ดอกเตอร์ฮู เป็นตัวละคร Tish Jones น้องของ Martha Jones  เธอได้รับบทในสหรัฐด้วย เริ่มต้นจากการแสดงสมทบ กับทอม แฮงส์ ในภาพยนตร์ตลก Larry Crowne, และแสดงภาพยนตร์ชุด Undercovers และ Touch  เธอได้รับการตอบรับอย่างมากจากการแสดงในภาพยนตร์ประวัติศาสตร์อังกฤษ Belle (2013) และภาพยนตร์โรแมนติก Beyond the Lights (2014) ซึ่งทำให้ได้รับการเสนอชื่อเข้าชิงหลายรางวัลจากนักวิจารณ์ทั่วโลก
ใน ค.ศ. 2015 อึมบาทา-รอว์ เปิดรอบปฐมทัศน์ ละครเวทีของ Jessica Swale เรื่อง Nell Gwynn  ละครประวัติศาสตร์ เธอได้รับการเสนอชื่อรางวัลนักแสดงยอดเยี่ยมจาก Evening Standard Theatre Award.
ชีวิตช่วงแรก

กูกู อึมบาทา-รอว์ เกิดเมื่อวันที่ 21 เมษายน ค.ศ. 1983 ในออกซฟอร์ด เธอเป็นลูกสาวของ Patrick Mbatha นายแพทย์จากแอฟริกาใต้ แม่ของเธอ Anne Raw เป็นพยาบาลชาวอังกฤษ เธอเติบโตในเมือง Witney ออกซฟอร์ดเชอร์ ขื่อแรกของเธอเป็นรูปย่อของ "Gugulethu" มาจากภาษาซูลู igugu lethu มีหมายความว่า "ความภาคภูมิใจของเรา"
อึมบาทา-รอว์ เข้าเรียนที่โรงเรียน Henry Box School และร่วมกิจกรรมในโรงละครเยาวชนแห่งชาติ (National Youth Theatre of Great Britain) เธอสนใจการแสดง เต้นรำ และละครเพลง ตั้งตอนยังเด็ก เธอได้รับการชื่นชมจากการแสดงเต้นรำที่ Judy Tompsett School of Dance (ปัจจุบันคือ  Marsh Tompsett School of Dance  ใน ค.ศ. 2001 เธอย้ายไปลอนดอน เข้าศึกษาและฝึกซ้อมการแสดงที่ราชสถานศิลปะการละคร ลอนดอน
อาชีพ > อาชีพช่วงแรก

อึมบาทา-รอว์เริ่มการแสดงในบทเล็ก ๆ ในภาพยนตร์ชุดทางโทรทัศน์ เช่น Bad Girls (2006), ดอกเตอร์ฮู (2007) and Marple (2007) ผลงานเบรกทรูแรกของเธอ คือ ละครเวที Romeo and Juliet ที่โรงละคร Royal Exchange แมนเชสเตอร์ ใน ค.ศ. 2005 เธอเล่นเป็นบท Juliet ตรงข้ามแอนดรูว์ การ์ฟิลด์ เป็น Romeo อึมบาทา-รอว์ ได้รับการเสนอชื่อผู้แสดงนำหญิงยอดเยี่ยมจาก Manchester Evening News Theatre Awards สำหรับการแสดงบทจูเลียต นอกจากนี้เธอยังขึ้นละครเวทีใบทของ Octavia ใน Antony and Cleopatra ที่โรงละครเดียวกันนั้นใน ค.ศ. 2005
ใน ค.ศ. 2009 อึมบาทา-รอว์แสดงละครในบท Ophelia ใน แฮมเลต ที่เวสต์เอนด์ ลอนดอน และบรอดเวย์ ร่วมกับจู๊ด ลอว์  ในเดือนกันยายน 2010 เธอรับบทจอแก้วในซีรีส์   Undercovers ของผู้กำกับอเมริกัน J. J. Abrams หลังจาเขาพบเธอที่ละคร Hamlet แต่ว่าซีรีส์นั้นก็ถูกยกเลิกหลังจากนั้นสองเดือน
ในเดือนมิถนายน ค.ศ. 2011 อึมบาทา-รอว์เล่นบทผู้แสดงนำหญิงในภาพยนตร์ชุดของฟ็อกซ์เรื่อง Touch ร่วมกับคีเฟอร์ ซูเธอร์แลนด์  เธอรับบทในภาพยนตร์รักตลก Larry Crowne (2011) เขียนบทและกำกับโดยทอม แฮงส์ เธอเป็นหนึ่งใน 42 นักแสดงอังกฤษที่ควรติดตามชม โดยสถาบันศิลปะภาพยนตร์และโทรทัศน์อังกฤษ
ผลงานการแสดง > ภาพยนตร์

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2007 | Straightheads | PA (วัยเด็ก) |  |
| 2011 | Larry Crowne | Talia |  |
| 2012 | Odd Thomas | Viola Peabody |  |
| 2013 | Belle | Dido Elizabeth Belle |  |
| 2014 | Beyond the Lights | Noni Jean |  |
| 2015 | Jupiter Ascending | Famulus |  |
| 2015 | Concussion | Prema Mutiso |  |
| 2016 | Free State of Jones | Rachel Knight |  |
| 2016 | The Whole Truth | Janelle |  |
| 2016 | Miss Sloane | Esme Manucharian |  |
| 2017 | Beauty and the Beast | Plumette |  |
| 2018 | The Cloverfield Paradox | Ava Hamilton |  |
| 2018 | Irreplaceable You | Abbie |  |
| 2018 | A Wrinkle in Time | Dr. Kate Murry |  |
| 2018 | Fast Color | Ruth |  |
| 2018 | Farming | Ms. Dapo | ขั้นหลังการผลิต |
| TBA | Motherless Brooklyn |  | กำลังถ่ายทำ |
ผลงานการแสดง > โทรทัศน์

| ปี | ชื่อเรื่อง | บทบาท | หมายเหคุ |
| --- | --- | --- | --- |
| 2004 | Holby City | Collette Hill | ตอน "Overload" |
| 2005 | Walk Away and I Stumble | Nurse | ภาพยนตร์โทรทัศน์ |
| 2006 | Vital Signs | Eve | 5 ตอน |
| 2006 | Bad Girls | Fidelity Saunders | 2 ตอน |
| 2006 | Spooks | Jenny | 9 ตอน |
| 2007 | Doctor Who | Tish Jones | 4 ตอน |
| 2007 | Agatha Christie's Marple | Tina Argyle | ตอน "Ordeal by Innocence" |
| 2008 | Lost in Austen | Piranha | 2 ตอน |
| 2008 | Bonekickers | Viv Davis | 6 episodes |
| 2008 | Trial & Retribution | Jenny Miller | ตอน "The Box: Part 1" |
| 2009 | Fallout | Shanice Roberts | ภาพยนตร์โทรทัศน์ |
| 2010 | Undercovers | Samantha Bloom | ผู้แสดงหลัก; 13 ตอน |
| 2012 | Touch | Clea Hopkins | 13 ตอน (ซีซัน 1) |
| 2016 | Easy | Sophie | ตอน "Chemistry Read" |
| 2016 | Black Mirror | Kelly | ตอน "San Junipero" |
ผลงานการแสดง > ละครเวที

| ปี | ชื่อเรื่อง | บทบาท | สถานที่ | Notes |  |
| --- | --- | --- | --- | --- | --- |
| 1999 | Into the Woods | Cinderella's Mother (u/s Rapunzel) | National Youth Music Theatre |  |  |
| 2004 | Car Thieves | Móni | Birmingham Rep |  |  |
| 2005 | Antony and Cleopatra | Iras/Octavia | Royal Exchange แมนเชสเตอร์ |  |  |
| 2005 | Romeo and Juliet | Juliet Capulet | Royal Exchange แมนเชสเตอร์ |  |  |
| 2008 | Gethsemane | Monique | National Theatre |  |  |
| 2009–10 | Hamlet | Ophelia | Donmar West End และบรอดเวย์ | Opposite Jude Law |  |
| 2015 | Nell Gwynn | Nell Gwynn | Shakespeare's Globe |  |  |
ผลงานการแสดง > วิทยุ

| ปี | ชื่อเรื่อง | บทบาท | Notes |
| --- | --- | --- | --- |
| 2006 | Living with the Enemy | Sophie / Various | BBC Radio 4, ออกอากาศ 14 พฤศจิกายน – 19 ธันวาคม 2006 |
| 2009 | Choice of Straws | Michelle | BBC Radio 4, The Saturday Play, ออกอากาศ เมื่อ 19 กันยายน 2009 |
รางวัล

| ปี | สถาบัน | ประเภท | งาน | ผล |
| --- | --- | --- | --- | --- |
| 2011 | NAACP Image Awards | Outstanding Actress in a Drama Series | Undercovers | เสนอชื่อเข้าชิง |
| 2012 | Black Reel Awards | Best Breakthrough Performance | Larry Crowne | เสนอชื่อเข้าชิง |
| 2014 | Miami International Film Festival | SIGNIS Award | Belle | ชนะ |
| 2014 | Chicago International Film Festival | Emerging Artist Award | Beyond the Lights | ชนะ |
| 2014 | British Independent Film Awards | Best Performance by an Actress in a British Independent Film | Belle | ชนะ |
| 2014 | British Independent Film Awards | Best Newcomer | Belle | เสนอชื่อเข้าชิง |
| 2014 | African-American Film Critics Association | Best Actress | Belle | ชนะ |
| 2014 | Chicago Film Critics Association | Most Promising Performer | Belle | เสนอชื่อเข้าชิง |
| 2014 | Women's Image Network Awards | Actress in a Feature Film | Belle | เสนอชื่อเข้าชิง |
| 2014 | Gotham Independent Film Awards | Best Actress | Beyond the Lights | เสนอชื่อเข้าชิง |
| 2014 | Detroit Film Critics Society | Breakthrough Film Artist | Beyond the Lights | เสนอชื่อเข้าชิง |
| 2014 | Florida Film Critics Circle | Pauline Kael Breakout Award | Beyond the Lights | 2nd place |
| 2014 | Village Voice Film Poll | Best Actress | Beyond the Lights | 9th place |
| 2014 | Capri Hollywood | Rising Star | Beyond the Lights | ชนะ |
| 2015 | BAFTA Awards | BAFTA Rising Star Award | — | เสนอชื่อเข้าชิง |
| 2015 | London Film Critics' Circle | British Actress of the Year | Belle | เสนอชื่อเข้าชิง |
| 2015 | NAACP Image Awards | Outstanding Actress in a Motion Picture | Belle | เสนอชื่อเข้าชิง |
| 2015 | Satellite Award | Best Actress in a Motion Picture | Belle | เสนอชื่อเข้าชิง |
| 2015 | Black Reel Awards | Best Actress | Belle | ชนะ |
| 2015 | Black Reel Awards | Best Actress | Beyond the Lights | เสนอชื่อเข้าชิง |
| 2015 | International Online Film Critics' Poll | Best Actress | Beyond the Lights | เสนอชื่อเข้าชิง |
| 2015 | Georgia Film Critics Association | Breakthrough Awards | Beyond the Lights | เสนอชื่อเข้าชิง |
| 2015 | Empire Awards | Best Female Newcomer | Belle | เสนอชื่อเข้าชิง |
| 2015 | Alliance of Women Film Journalists Awards | Best Breakthrough Performance | Belle | ชนะ |
| 2016 | NAACP Image Awards | NAACP Image Award for Outstanding Supporting Actress in a Motion Picture | Concussion | เสนอชื่อเข้าชิง |
| 2016 | Black Reel Award | Best Supporting Actress | Concussion | เสนอชื่อเข้าชิง |
เกียรติยศ

อึมบาทา-รอว์ ได้รับเครื่องราชอิสริยาภรณ์แห่งจักรวรรดิบริติช MBE ในวันที่ 2 มิถุนายน 2017 (Queen's Birthday Honours) สำหรับความเป็นเลิศทางการละคร
แหล่งข้อมูลอื่น

Gugu Mbatha-Raw ที่อินเทอร์เน็ตมูวีเดตาเบส
Gugu Mbatha-Raw ที่ออลมูวี
Gugu Mbatha-Raw — ฺสถาบันภาพยนตร์อังกฤษ
ภาษาถิ่นโมนาโก

| ภาษาถิ่นโมนาโก |
| --- | --- |
munegascu
ออกเสียง: [muneˈgasku]
ประเทศที่มีการพูด: โมนาโก
ชาติพันธุ์: 8,400 ผู้ถือสัญชาติโมนาโก (ค.ศ. 2016)
จำนวนผู้พูด: ไม่ทราบ (ราว 20 คน อ้างถึงfor 1950) ใกล้สูญ แต่มีการสอนในโรงเรียนฐานะมรดกทางภาษา
ตระกูลภาษา: อินโด-ยูโรเปียน  อิตาลิกโรมานซ์ตะวันตกโรมานซ์กอลแกลโล-อิตาลิกลีกูเรียภาษาถิ่นโมนาโก
รหัสภาษา
ISO 639-3: –
Linguasphere: 51-AAA-cha

บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาถิ่นโมนาโก (ลีกูเรีย: munegascu, ออกเสียง: [muneˈgasku]; อิตาลี: monegasco; ฝรั่งเศส: monégasque) เป็นวิธภาษาหนึ่งของภาษาลีกูเรียซึ่งเป็นภาษาในกลุ่มแกลโล-อิตาลิก ใช้พูดในประเทศโมนาโก ซึ่งตั้งอยู่ใกล้กับประเทศฝรั่งเศสและประเทศอิตาลี
ป้ายจราจรภาษาฝรั่งเศสและภาษาถิ่นโมนาโกในมอนาโก-วีล
ปัจจุบันมีการสอนภาษาถิ่นโมนาโกอย่างเป็นทางการตามโรงเรียนต่าง ๆ ในประเทศโมนาโก ทว่ามีประชากรท้องถิ่นพูดภาษานี้ได้เพียงไม่กี่คน ในย่านมอนาโก-วีลมีการติดป้ายจราจรเป็นภาษาฝรั่งเศสและภาษาถิ่นโมนาโก
ภาษาถิ่นโมนาโกคล้ายกับภาษาลีกูเรียถิ่นเจนัวและต่างจากภาษาอุตซิตาถิ่นม็องตง ในอดีตแถบเมืองนิสก่อนถูกผนวกเข้ากับฝรั่งเศสเมื่อ ค.ศ. 1860 พูดภาษาถิ่นนิสซึ่งใกล้เคียงกับภาษาถิ่นโมนาโก ช่วงที่โมนาโกตกเป็นรัฐในอารักขาของอาณาจักรซาร์ดิเนีย-พีดมอนต์ ช่วงปี ค.ศ. 1814–1861 ได้อิทธิพลจากภาษาอิตาลี
กีฬาเยาวชนแห่งชาติ ครั้งที่ 33

| --- | --- |

เมืองเจ้าภาพ: จังหวัดชุมพร – จังหวัดระนอง
คำขวัญ: รักษ์โลก สร้างมิตรภาพ  และไมตรีจิตเหนือชัยชนะ
ทีมเข้าร่วม: 77 จังหวัด
กีฬา: 46 ชนิดกีฬา
พิธีเปิด: 16 มีนาคม 2560 (2560-03-16)
พิธีปิด: 26 มีนาคม 2560 (2560-03-26)
ประธานพิธีเปิด: ณรงค์ พลละเอียด ผู้ว่าราชการจังหวัดชุมพร
ผู้จุดคบเพลิง: โสภิตา ธนสาร สุธาสินี เสวตรบุตร
เว็บไซต์ทางการ: สนามกีฬากลางจังหวัดชุมพร
กีฬาเยาวชนแห่งชาติ ครั้งที่ 33 (อังกฤษ: 33rd National Youth Games) หรือ กีฬาเยาวชนแห่งชาติ 2560 (อังกฤษ: 2017 National Youth Games) หรือเป็นที่รู้จักในชื่อ ชุมพร – ระนองเกมส์ เป็นมหกรรมกีฬาระดับชาติสำหรับเยาวชน และยุวชน ควบคุมโดยการกีฬาแห่งประเทศไทย ซึ่งจัดในจังหวัดชุมพร และ จังหวัดระนอง จัดขึ้นระหว่างวันที่ 16 ถึง 26 มีนาคม พ.ศ. 2560 จังหวัดชุมพร และจังหวัดระนองได้รับเกียรติเป็นเจ้าภาพกีฬาเยาวชนแห่งชาติ เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่มีเจ้าภาพร่วมในการแข่งขันกีฬาเยาวชนแห่งชาติ
การคัดเลือกเจ้าภาพ

ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557การกีฬาแห่งประเทศไทย ได้มีมติให้จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 นอกจากนี้ยังมีมติให้จังหวัดสงขลา เป็นเจ้าภาพกีฬาแห่งชาติ ครั้งที่ 45, จังหวัดเชียงราย เป็นเจ้าภาพกีฬาแห่งชาติ ครั้งที่ 46, จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47, จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34